《八音诗 其一》
宋代·孔平仲

金风荡炎暑，六合气已清。石崇南山高，晨起见峥嵘。

丝垂虫就茧，彼各有所营。竹实不足饱，凤凰尚饥鸣。

匏瓜固贱草，引蔓上高城。土地之所宜，结子如瓶罂。

革带守空文，岁月逝可惊。木落行且秀，欣欣候春荣。

作者简介：孔平仲，生于庆历四年（1044），字毅父，今峡江县罗田镇西江村人，政和元年（1111）病卒，终年六十八岁。《清江三孔集》四十卷中，平仲占21卷。